NATJEČAJ za članove HDLU-a za izvedbu likovnih intervencija u bolničkim prostorima i sudjelovanje na edukaciji

NATJEČAJ

za članove HDLU-a

za izvedbu likovnih intervencija u bolničkim prostorima i

sudjelovanje na edukaciji

u okviru projekta

Estetizacija i rehumanizacija prostora: Umjetnost u svrhu zdravlja

voditeljice dr. art. Melinde Šefčić

Melinda Šefčić, KBC Zagreb (Rebro)

Hrvatsko društvo likovnih umjetnika raspisuje natječaj za 6 umjetnika za izvedbu likovnih intervencija i sudjelovanje na edukaciji.

Nakon već dva uspješno provedena projekta estetizacije i rehumanizacije javnih prostora, u bolnici KBC Zagreb (Rebro) i Požeškoj kaznionici, Melinda Šefčić nastavlja sa sličnom inicijativom, ovog puta estetizacijom dječjih bolnica i pedijatrijskih odjela u Gradu Zagrebu.

Projekt Estetizacija i rehumanizacija bolničkoga prostora: Umjetnost u svrhu zdravlja, posvećen je umjetničkoj estetizaciji, a tako i rehumanizaciji dječjeg bolničkog prostora s naglaskom na doprinos nove svježine i vedrine bolničkoga prostora, ali i pozitivnom terapijskom učinku putem umjetnosti. Cilj ovog umjetničkog projekta je preobraziti iskustvo bivanja u bolničkom prostoru za djecu i roditelje, ali i zaposlenike. Naglasak se stavlja na umjetničko oplemenjivanje, estetizaciju i revitalizaciju bolničkog prostora čime se želi doprinijeti prevenciji, terapijskom učinku te dugoročnom boljitku i zdravlju cijele bolničke zajednice. Projekt se oslanja na recentna znanstvena istraživanja u svijetu. Sve veći broj istraživanja ukazuje da umjetnost može imati značajnu ulogu u pružanju psihološke i emocionalne podrške djeci koja su hospitalizirana zbog bolesti.

Sudjelovanje na projektu sastoji se od pohađanja jednodnevne edukacije Umjetnost u svrhu zdravlja i izvedbe likovnih intervencija u bolničkom prostoru prema dogovoru s voditeljicom projekta Melindom Šefčić.

Jednodnevna edukacija Umjetnost u svrhu zdravlja održat će se tijekom siječnja 2019. godine.

Prije izvedbe likovnih intervencija u suradnji s voditeljicom projekta odabrat će se točna lokacija izvođenja likovne intervencije te skica intervencije.

Likovne intervencije izvodit će se od veljače do travnja 2019. godine.

ODABRANOM UMJETNIKU OSIGURAT ĆE SE:

umjetnički honorar u iznosu 6.000,00 kn bruto;

materijal i tehnička oprema za izvođenje likovne intervencije, prema stvarnom trošku i ovisno o dimenziji rada;

promocija i predstavljanje umjetnika i rada;

fotografije djela i umjetnika u svrhu promocije.

UVJETI SUDJELOVANJA:

Pravo sudjelovanja imaju isključivo redoviti članovi HDLU-a (Trg žrtava fašizma 16, Zagreb). Status svog članstva možete provjeriti s Miranom Jurićem (tajnistvo@hdlu.hr) ili Vericom Pavušek (racunovodstvo@hdlu.hr).

Za prijavu nije nužno imati već realizirane murale.

NAČIN PRIJAVE:

Traženi materijali šalju se isključivo digitalnim putem na sljedeću e-mail adresu: vida.hdlu@gmail.com

S naznakom: Umjetnost u svrhu zdravlja

Sve materijale dostaviti kao jedinstven PDF dokument (do 10 stranica i 15 MB), dokument imenovati svojim imenom i prezimenom.

Prijava treba sadržavati:

životopis s umjetničkim referencama i popisom izlaganja;

fotografije izvedenih murala ili drugih umjetničkih radova izvedenih u prepoznatljivom stilu dosadašnjeg umjetničkog djelovanja pojedinog autora koji su primjenjivi za likovne intervencije u bolničkim prostorima (poželjno je dostaviti umjetničke radove većeg formata);

izvedenih u prepoznatljivom stilu dosadašnjeg umjetničkog djelovanja pojedinog autora koji su primjenjivi za likovne intervencije u bolničkim prostorima (poželjno je dostaviti umjetničke radove većeg formata); moguće je poslati i skice planiranih intervencija;

naziv, godina produkcije, dimenzija i tehnika radova u prilogu.

Rok prijave je 17.12.2018. (23.59 h)

Nepotpune prijave ili prijave pristigle nakon roka neće se razmatrati.

Selektori radova su:

Melinda Šefčić, Tomislav Buntak, bacc. sestrinstva Mirna Vrček, Svjetlan Junaković i Ana Ratković Sobota.

Odabrani umjetnik zaprimit će konačnu odluku o odabiru najkasnije do 21.12.2018.

KONAČNA ODREDBA:

– podnošenjem prijave, autor je suglasan sa svim uvjetima ovog natječaja;

– ustupa pravo trajnog priopćavanja autorskog djela javnost;

– prihvaća sudjelovanje u promotivnim aktivnostima vezanim uz promociju autorskog djela i samog umjetnika (intervjui, izjave, fotografiranje, predstavljanje i sl.);

– prihvaća sugestije selektora o dimenziji rada i lokaciji izvedbe;

– prihvaća sudjelovanje u svim gore navedenim aktivnostima;

– umjetnik se obavezuje da neće iznositi neistine, poslovne informacije i klevete o HDLU u javnosti i medije, te će se držati osnovnih pravila poslovne komunikacije. Ukoliko se utvrdi da je bilo negativnih istupa u javnosti po pitanju HDLU, HDLU ima pravo neposredno prekinuti suradnju, pri čemu je umjetnik dužan nadoknaditi HDLU, svaku tako nastalu štetu.

PITANJA:

Kontakt osoba za sva pitanja je Vida Meić, vida.hdlu@gmail.com. Pitanja se zaprimaju isključivo putem e-maila.

Organizator:

Uz potporu: